HILLSONG TV: Minun anteeksiantoni ― minun vapauteni 2/2
RIKKINÄISET ASTIAT (IHMEELLINEN ARMO)
Otat virheemme Otat heikkoutemme
Asetat aarteesi saviastioihin
Ota sydämeni, Herra Olen astiasi
Jotta maailma näkisi elämäsi minussa
On ihmeellinen armo Sen ääni ihana
Se pelasti minut kurjan
Olin kadonnut mutta nyt löydetty
Olin sokea mutta nyt näen
Oi, näen Sinut nyt
Näen rakkauden silmissäsi
Annoit itsesi alttiiksi
Nostit särkyneet elämään
Mukavaa, että katsot ohjelmaa. Olen innoissani päivän sanomasta.
Puhun siitä, ettei tuomiolla ole sijaa elämässäsi.
Aiheena on "Anteeksiantosi on vapautesi". Nauti!
EDELLISESSÄ JAKSOSSA: -
Tämä on "Anteeksiantoni on vapauteni".
Syyllisyydellä on kaksi puolta.
Yksi on Pyhän Hengen antama synnintunto. Se on voimallinen, -
koska se johtaa parannuksentekoon ja muutokseen.
Se johtaa voimallisiin asioihin.
Toinen on tuomio. Se ei johda mihinkään.
Jos tahdot vapautua tuomiosta, -
sinun pitää ensimmäiseksi nähdä se, että tuomio valehtelee sinulle.
Älä sekoita Jumalan hiljaisuutta Jumalan poissaoloon.
Hän sanoi: "Minä en koskaan jätä enkä hylkää sinua."
Saatat kokea olevasi hylätty, kuin Hän ei olisi läsnä.
Synti aiheuttaa sen.
Voit kulkea puhtaana. Voit tuntea ne virvoittavat ajat, -
paitsi jos annat tuomion määritellä elämäsi.
Sinä et ole syntisi.
Voittaakseen tuomion pitää ensin tunnistaa paholaisen valheet.
Toiseksi pitää tunnistaa se, miten vaikeaa tuomiolla on armon edessä.
Tuomio kaveeraa paljon paremmin lain ja Vanhan testamentin kanssa -
kuin armon kanssa.
Katsotaan jaetta Room. 8:3 Message-käännöksen mukaan.
"Laki oli voimaton ihmisen rikkinäisen luonnon vuoksi -
eikä siksi olisi koskaan pystynyt siihen [mitä Jeesus on tehnyt].
Lakia käytettiin aina vain synnin laastarina -
syvän parantamisen sijaan."
Se on surullista, jos yrittää päihittää asiat omin voimin tahdonvoimalla -
mutta ei onnistu. Yrittää pitää lain omalla vanhurskaudella -
mutta saa laitettua vain laastarin synnille.
Ei ymmärrä Jeesuksen armon aikaan- saamaa syvän paranemisen voimaa.
Ei laiteta synnille laastaria.
Uskotaan, että kulkemalla anteeksiannon vapaudessa -
voimme parantua synnistä ja elää Kristuksen voimassa ja armossa.
Aamen, aamen.
Paavali ymmärsi sen kamppailun.
Hän ei puhu muista vaan itsestään luvussa Room. 7.
Luvussa 8 puhutaan vapaudesta ja vapaudesta tuomiosta.
Mutta Room. 7 kuvailee kamppailua.
Luetaan muutama jae Room. 7:stä.
Kuunnelkaa Paavalin kamppailua jakeissa 15―19 (92-käännös): -
"En edes ymmärrä, mitä teen: -
en tee sitä, mitä tahdon, vaan sitä, mitä vihaan.
Ja jos kerran teen sitä, mitä en tahdo, silloin myönnän, että laki on hyvä.
Niinpä en enää teekään itse sitä, mitä teen, -
vaan sen tekee minussa asuva synti..."
Hän toteaa, miten synti sabotoi lakia.
"...Tiedänhän, ettei minussa, nimittäin minun turmeltuneessa luonnossani, -
ole mitään hyvää. Tahtoisin kyllä tehdä oikein, [yritän kovasti,] -
mutta en pysty siihen.
En tee sitä hyvää, mitä tahdon, vaan sitä pahaa, mitä en tahdo."
Aina käsketään noudattaa omia neuvojaan.
Tahdomme kovasti tehdä niin, mutta valitettavasti havaitsemme, -
että käytännössä elämämme ja sanamme ovat ristiriidassa.
Jeesus voi vapauttaa siitä. Room. 7:20―21: -
"Mutta jos teen sitä, mitä en tahdo, en tee sitä enää itse, -
vaan sen tekee minussa asuva synti. Huomaan siis, että minua hallitsee -
tällainen laki: haluan tehdä hyvää, mutta en pääse irti pahasta."
Moni ymmärtää sen kamppailun. Olet hyvä ihminen.
Tahdot miellyttää Jumalaa. Mutta se yksi asia vain saa aina voiton.
Havaitset toisinaan, että olet heikko. Ei sellaisessa tarvitse elää.
Elät siinä, jos et ymmärrä, että tuomio pitää sinut siinä.
"Kuka sinut tuomitsee?" - "Ei kukaan, Herra."
"En tuomitse minäkään. Mene äläkä enää tee syntiä."
Tuomio on itseään toistava profetia.
Se jumittaa sellaiseen, mistä Jeesus on meidät vapauttanut.
Sen voima pitää murtaa. Pitää ymmärtää, ettei sillä ole meihin valtaa.
Paavali kertoo kamppailusta, mutta sitten sävy muuttuu jakeissa 7:22―25.
Luetaan se Message-käännöksen mukaan. Sen kieli on kuvailevaa.
Paavali sanoo: "Iloitsen Jumalan käskyistä, -
mutta on selvää, että kaikki minussa ei yhdy iloon.
Osa minusta kapinoi, ja kun vähiten odotan, se ottaa vallan.
Olen yrittänyt kaikkea. Mikään ei auta.
Olen voimieni lopussa. Eikö kukaan voi auttaa?
Eikö se ole se oikea kysymys?
Vastaus on, kiitos Jumalan, että Jeesus Kristus voi ja auttaa.
Hän asetti asiat oikein tässä ristiriitojen elämässä, -
jossa tahdon palvella Jumalaa koko sydämestäni, -
mutta jossa synnin vaikutus vetää minua tekemään aivan muuta."
Paavali ymmärtää kamppailun oman kokemuksensa kautta.
Mutta sitten Room. 8:1: "Niin ei nyt siis ole -
mitään kadotustuomiota niille, jotka Kristuksessa Jeesuksessa ovat."
Oletko synnissä ja tuomiossa vai oletko Kristuksessa?
"...niille, jotka Kristuksessa Jeesuksessa ovat -
[ja jotka eivät vaella lihan vaan Hengen mukaan.]"
Se siinä on hienoa. Tuomio pitää sinusta kiinni ja sitoo sinua, -
kunnes ymmärrät, että ainoa toivo on Kristuksessa Jeesuksessa. Kaunista!
Kun Paavali kamppaili jakeessa 7:24, hän sanoi: "Minä kurja ihminen!"
"Minä kurja ihminen!" On ihmeellinen armo, se pelasti minut kurjan...
"Minä kurja ihminen!"
Kun yrittää pärjätä omavanhurskaudella, -
pukee vain omaa kurjuuttaan siistiin pukuun.
Puvulla peitetty kurjuus on omavanhurskaus.
Se ei oikeasti muuta mitään. Se ei auta lainkaan elämään puhtaasti, -
niin että saisi nauttia virvoituksesta Herran läsnäolossa.
Se onnistuu vain, kun tietää, ettei Kristuksessa ole tuomiota.
Mitä pitää tehdä voittaakseen?
1. Pitää ymmärtää ja tunnistaa paholaisen ja tuomion valheet.
2. Pitää tajuta, miten vaikeaa tuomiolla on armon edessä.
3. Pitää nähdä, että Jeesus käänsi kaiken ylösalaisin.
Se on ihanaa, sillä laki oli hyvin yksityiskohtainen.
VT:n laissa puhuttiin tuomiosta ja oikeuden saamisesta.
Molemmat ovat lakitermejä, kreikan kielestä tulevia Raamatun lakitermejä.
Sana "tuomio" on hyvin tarkka ja tarkoin valittu.
Se asettaa oikeudellisen ennakkopäätöksen.
Ennakkopäätös on se, että syyllinen tuomitaan -
ja viaton ja oikeamielinen saa oikeuden.
Sanat ovat erittäin tarkkoja, ja ne kuuluvat oikeusjärjestelmään.
Ne kuuluvat oikeussaliin.
Jos sinut todetaan syylliseksi, sinut tuomitaan.
Jos taas viattomaksi, saat oikeuden ja vapaudut -
aivan kuin et olisi tehnytkään syntiä.
Jeesus sekoittaa kaiken. Hän kääntää sen ylösalaisin.
5. Moos. 25:1―2: "Jos syntyy riita miesten välillä -
ja he astuvat oikeuden eteen ja heidät tuomitaan, syytön syyttömäksi -
ja syyllinen syylliseksi, ja jos syyllinen tuomitaan raippoihin, -
niin käskeköön tuomari hänen laskeutua maahan ja annattakoon -
läsnä ollessaan hänelle hänen rikos- taan vastaavan määräluvun raippoja."
Eli mitä pahempi synti, sitä enemmän iskuja.
Jeesus sai 39 raipaniskua. 5. Mooseksen kirjassa sanotaan, -
että yksi isku lisää, 40 iskua, tarkoittaa kuolemaa.
Jeesus kärsi iskut ja kuoleman.
Jos tahtoo elää tuomiossa, tarvitsee vain seistä kaiken Tuomarin edessä.
5. Moos. kuvailee, että tuomari katsoo, -
kuinka syyllinen saa 39 raipaniskua tai rikosta vastaavan määrän iskuja.
Jeesus sekoitti sen. Vaikka sana on tarkka, se on ennakkopäätös.
Sen kanssa ei siis ole leikkimistä. Jeesuksen sanoma sekoittaa kaiken.
Siitä löydämme toivon saada vapaus tuomion valheista.
Pysyttekö mukana, ystävät? Otatteko vastaan Sanaa tänään?
Vai istutko siinä edelleen tuomittuna?
Otetaan vielä kerran Room. 8:3: -
"Sillä mikä laille oli mahdotonta, -
koska se oli lihan kautta heikoksi tullut, sen Jumala teki, -
lähettämällä oman Poikansa syntisen lihan kaltaisuudessa -
ja synnin tähden ja tuomitsemalla synnin lihassa."
Tuomitsiko Jeesus sinut? Ei, Hän tuomitsi synnin.
Enkeli Gabriel sanoi Marialle, että tämä saa Pojan nimeltä Jeesus.
"Jeesus" tarkoittaa pelastajaa, ei tuomitsijaa.
Jos Hänen tehtävänsä olisi ollut tuomi- ta, Jumala olisi lähettänyt tuomitsijan.
Maailma piti pelastaa, joten Jumala lähetti Pelastajan.
Olemme siitä kiitollisia. Lähes kaikki tuntevat Joh. 3:16:n: -
"Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä."
Mutta jae 17: "Sillä ei Jumala lähettänyt Poikaansa maailmaan -
tuomitsemaan maailmaa, -
vaan sitä varten, että maailma hänen kauttansa pelastuisi."
Kiitos Herran, Hän lähetti Pelastajan eikä tuomitsijaa.
Mitä Hän tekee? Tuomitsee synnin ja tuomion -
ja tuo vapauden syntisille.
Siksi voit lähteä täältä vapaana.
Jeesus tapasi uskonnolliset, omavanhurskaat fariseukset, -
jotka tunsivat 5. Mooseksen kirjan ulkoa.
He tiesivät kirjan sanovan, että syyllinen tuomitaan -
ja oikeamielinen saa oikeuden.
Jeesus oli kasvotusten näiden kirjanoppineiden kanssa, -
jotka tuntevat Kirjoitukset hyvin. Hän alkoi kertoa tarinaa -
fariseuksesta ja publikaanista ja näiden erilaisista asenteista.
Luuk. 18:10―14: "Kaksi miestä meni ylös pyhäkköön rukoilemaan, -
toinen fariseus ja toinen publikaani.
Fariseus seisoi ja rukoili itsekseen näin: -
'Jumala, minä kiitän sinua, etten minä ole niinkuin muut ihmiset, riistäjät, -
väärämieliset, huorintekijät, enkä myöskään niinkuin tuo publikaani.
Minä paastoan kahdesti viikossa; minä annan kymmenykset -
kaikista tuloistani.' Mutta publikaani seisoi taampana -
eikä edes tahtonut nostaa silmiään taivasta kohti, -
vaan löi rintaansa ja sanoi: 'Jumala, ole minulle syntiselle armollinen'.
Minä sanon teille: tämä meni kotiinsa vanhurskaampana kuin se toinen..."
Jeesus mullisti sen. "...sillä jokainen, joka itsensä ylentää, alennetaan, -
mutta joka itsensä alentaa, se ylennetään."
Mitä Jeesus teki? Hän tuomitsi omavanhurskaan -
ja antoi vapauden syntiselle.
Siksi tuomion ei tarvitse hallita sinua.
Lopuksi ja neljänneksi, syyttäjilläsi ei ole valtaa sinuun.
Älä ikinä unohda sitä asiaa.
Room. 8 alkaa: "Niin ei nyt siis ole mitään kadotustuomiota..."
Luku päättyy yhtä voimallisesti. Nyt kun tiedetään, -
ettei Kristuksessa ole tuomiota, kysytään viisi kysymystä.
Kysyn ne teiltä. Ne ovat jakeista Room. 8:31―35, -
yksi kysymys jokaisesta jakeesta: -
Jae 31: "Mitä me siis tähän sanomme?
Jos Jumala on meidän puolellamme, kuka voi olla meitä vastaan?"
Message-käännös: "Kun Jumala on näin puolellamme, -
miten voisimme hävitä?" Jumala on puolellasi.
Kun masentaa tai kun olet tehnyt virheen ja tuntuu tuomitulta, -
onko Jumala sinua vastaan? Älä usko, että Jumala olisi sinua vastaan, -
koska Hän on sinun puolellasi. Hän rakastaa sinua.
Aamen. Aamen.
Toinen kysymys, jae 32: "...kuinka hän [Jumala] ei lahjoittaisi meille -
kaikkea muutakin hänen kanssansa?" Kuinka Hän ei antaisi meille vapaasti?
Message: "Jos Jumala ei epäröinyt laittaa kaikkea peliin puolestamme -
hyväksyen tilamme ja altistaen itsensä pahimpaan lähettämällä Poikansa, -
onko mitään muuta, mitä Hän ei iloiten ja rajoituksetta tekisi tähtemme?"
Tuomio ei ymmärrä vapauden käsitettä. Se vaivaantuu.
Onko mitään muuta, mitä Hän ei tekisi vapaasti puolestasi?
Jos Hän antoi jo oman henkensä alttiiksi, -
onko mitään muuta, mitä Hän ei tekisi?
Uskon, että ne, jotka tulivat tänne tuomittuina, saavat lähteä vapaina.
Uskon, että ihmiset saavat kokea virvoitusta -
tämän tilaisuuden viime hetkinä Herran läsnäolossa -
ja kokea olevansa puhtaat, mistä Raamattu niin kauniisti puhuu.
Kolmas kysymys, jae 33: "Kuka voi syyttää Jumalan valittuja?"
Kuunnelkaa vastaus Messagen mukaan: -
"Kuka uskaltaisi ottaa yhteen Jumalan kanssa syyttämällä Jumalan valittuja?
"Kuka uskaltaisi ottaa yhteen Jumalan kanssa?"
Jos tuomio tahtoo syyttää sinua, se syyttää Jumalan valittua.
Kuka uskaltaisi ottaa yhteen Jumalan kanssa -
syyttämällä Jumalan valittuja?
Neljäs kysymys (jae 34): "Kuka voi tuomita kadotukseen?"
Messagen mukaan: "Kuka uskaltaisi edes osoittaa sormella?"
Ja viides, jae 35: " Kuka voi meidät erottaa Kristuksen rakkaudesta?"
Message: "Luuletteko kenenkään voivan tulla -
meidän ja Jumalan rakkauden väliin?"
Viisi kuka-kysymystä. "Kuka voi erottaa? Kuka voi syyttää?"
8:38―39: "Sillä minä olen varma siitä, ettei kuolema eikä elämä, -
ei enkelit eikä henkivallat, ei nykyiset eikä tulevaiset, ei voimat, -
ei korkeus eikä syvyys, eikä mikään muu luotu -
voi meitä erottaa Jumalan rakkaudesta..."
Siinä puhutaan asioista, kuten korkeus, syvyys, nykyhetki ja tuleva.
Aiemmin ei kysytty: "Mikä voi erottaa?" vaan "Kuka voi erottaa?"
"Kuka voi erottaa sinut?" Ehkä itseviha pitää sinut erilläsi.
Ehkä sinusta tuntuu lannistuneelta tai epäkelvolta ja siksi koet erillisyyttä.
Ehkä jokin muu pitää sinua erillään.
Kuunnelkaa, mitä Message sanoo: -
"Luuletteko, että kukaan voi tulla meidän ja Jumalan rakkauden väliin?
Mikään ei voi tulla!
Ei ongelmat, ei kovat ajat, ei viha, ei nälkä, ei kodittomuus, -
ei kiusaavat uhkat, ei selkään puukotus, -
eikä edes pahimmat synnit, jotka Kirjoituksissa on lueteltu..."
Nekään eivät voi erottaa Kristuksen rakkaudesta.
Edes pahin synti Kirjoituksissa ei voi erottaa sinua, Jumalan lasta, aamen!
Jumalan poikaa. Edes pahin synti Kirjoituksissa -
ei voi erottaa sinua Kristuksen rakkaudesta.
Kuinka mahtavaa se onkaan! Mikään ei voi erottaa sinua.
Jutun ydin on tämä.
Joh. 8:ssa fariseukset eli uskonnolli- set, jotka tunsivat 5. Moos. kirjan, -
tuovat Jeesuksen eteen naisen ja sanovat: -
"Saimme hänet kiinni aviorikoksesta itse teosta."
He tuntevat lain ja koettelevat Jeesusta.
"Lain mukaan hänet pitäisi kivittää. Mitä aiot tehdä asialle?"
Se, mitä tapahtuu, on ihanaa. Jeesus kumartuu kirjoittamaan hiekkaan.
Hän sanoo: "Joka ei ole tehnyt syntiä, heittäköön ensimmäisen kiven."
Joh. 8:9: -
"Kun he tämän kuulivat ja heidän omatuntonsa todisti heidät syyllisiksi,-
menivät he pois, toinen toisensa perästä, -
vanhimmista alkaen viimeisiin asti; ja siihen jäi ainoastaan Jeesus -
sekä nainen, joka seisoi hänen edessään."
Mitä tapahtui? Yksi kerrallaan syyttäjät lähtivät, -
ja Jeesus jäi yksin naisen kanssa. Hän sanoi: -
"Mene, äläkä enää tee syntiä." Jos tahdot vapautua tuomiosta, -
kaikkien syyttäjien täytyy antaa lähteä yksi kerrallaan, -
kunnes jäljellä olette sinä ja Jeesus.
Ainoa keino olla elämättä tuomiossa on olla Kristuksessa.
Yksi kerrallaan niiden pitää lähteä.
Itseviha: vihaat heikkouttasi. Sen pitää lähteä.
Lannistumisen pitää lähteä. Kelvottomuuden pitää lähteä.
Pessimistisen asenteen tulevaisuudesta pitää lähteä.
Vihan ja suuttumuksen omasta typeryydestä täytyy lähteä.
Katumuksen pitää lähteä, kunnes jäljellä on enää sinä ja Jeesus.
Vastaus on: "Kuka voi erottaa sinut Kristuksen rakkaudesta?"
Pohdi hetki yksin Jeesuksen kanssa, minkä sinun pitää käskeä lähtemään?
Käske sen lähteä.
Käske katumuksen lähteä. Käske vihan itseäsi kohtaan lähteä.
Käske itseinhon eli itsesi paheksumisen lähteä.
Se musta pilvi, se kamala musta pilvi, joka sinua hallitsee.
Käske sen lähteä. Käske sen lähteä.
Kaikki palat särkyneet ja hajallaan
Armo kokoaa ja parantaa
Tyhjin käsin muttei hylättynä
Minut on vapautettu Minut on vapautettu
On ihmeellinen armo Sen ääni ihana
Se pelasti minut kurjan - Pelasti minut kurjan.
Olin kadonnut mutta nyt löydetty
Olin sokea mutta nyt näen - Kuunnelkaa tarkkaan.
Oi, näen Sinut nyt - Sinä ja Jeesus yksin.
Näen rakkauden silmissäsi
Annoit itsesi alttiiksi
Nostit särkyneet elämään
Isä, uskon Jeesuksen nimessä, että tuomio lähtee täällä ihmisistä.
Isä, kiitos, että emme ole syntimme. Sinä siirrät syntimme kauas meistä.
Kun olemme vapaat tuomiosta, voimme elää vapaana synnistä.
Uskon, että Jeesuksen nimessä tuomio, se musta pilvi, -
joka sitoo meitä, se murtuu Jeesuksen Kristuksen voiman ja armon kautta.
Kiitos, Isä, että johdatat meidät parannuksentekoon, -
jossa saamme puhdistua. Saamme tuntea virvoituksen läsnäolossasi.
Pyhä Henki, tee tahtosi ihmissydämissä.
Anna heidän kulkea lunastettuina ja vapaina Kristuksen vanhurskaudessa.
Anna heidän tietää, että he ovat elävän Jumalan lapsia, pelastettuja, -
puhtaita, parannettuja, kokonaisia. Isä, kiitos, että meillä on oikeus -
ylistää sinua, seistä huoneessasi, -
pitää kiinni Jumalan antamasta tulevaisuudesta ja tarkoituksesta.
Meillä on kaikki oikeus uskoa, että teet kaiken, mitä Sanassa lupaat.
Herra, täytä Sanasi ihmisten elämässä, Jeesuksen nimessä.
Toivottavasti uskot, että Jumala on puolellasi, ei sinua vastaan.
Sanassa sanotaan: "Kuka voi syyttää Jumalan valittuja?"
Kuka voi osoittaa sormella sitä, joka uskoo Jeesukseen Kristukseen?
"Kuka voi erottaa meidät Kristuksen rakkaudesta?"
Vaino, koetukset, korkeus, syvyys, enkelit, demonit, menneet tai tulevat?
Mikään ei voi erottaa meitä Kristuksen rakkaudesta.
Sanan mukaan olemme enemmän kuin voittajia.
Kreikan sana on sama kuin mistä Nike-merkin logo tulee.
Se tarkoittaa voittajaa. Olemme enemmän kuin voittajia Jeesuksessa.
Synnin ja tuomion ei tarvitse pitää sinua hallussaan, -
koska kaikessa, mikä yrittää pitää sinut tuomittuna, -
olet enemmän kuin voittaja.
Kirjoituksissa sanotaan: "Sillä minä olen varma siitä, ettei kuolema -
eikä elämä, ei enkelit eikä henkivallat, ei nykyiset eikä tulevaiset, -
[...] eikä mikään muu luotu voi meitä erottaa Jumalan rakkaudesta."
Jumala rakastaa sinua. Hän on puolellasi.
Hän on sinua varten, ei sinua vastaan. Voit kulkea vapaudessa.
OPETUSTA -
PASTORI BRIAN HOUSTONILTA -
NO OTHER NAME -CD:LLÄ
Kun sanotaan, ettei ole toista nimeä, ymmärrä, -
että kaikki suoja, turva, huolenpito, auktoriteetti ja voima, -
jota tarvitset, on sinun sen ihanan nimen, Jeesuksen, kautta.
Siinä nimessä on jotakin erityistä. Jeesus.
OPETUS TILATTAVISSA: HILLSONG.COM/TV
Seuraava paikallisjuna 6 Brooklyn Bridge ― City Hall -asemalle...
Haavojensa kautta me paranemme Kuolemansa kautta me elämme
Jeesuksen nimessä Jeesuksen nimessä
SAATAVILLA OSOITTEESTA HILLSONG.COM
Mukavaa, että katsoit ohjelmaa. Katso myös ensi viikolla.
Olen puhunut aiheesta "anteeksiantosi on vapautesi".
Tiedätkö, miten kulkea vapaana? Jeesus edusti uutta ja elävää tietä.
Rukoilen, että ottaisit vastaan sen uuden ja elävän tien.
Siunausta! Paras on vielä tulossa.
Suomennos: Maija Tuukkanen